ഒരു ചിരിക്ക് ഒരു വിവാഹവസ്ത്രം സമ്മാനം വിവാഹ ദിനത്തില് എല്ലാവരുടെയും കണ്ണ് വധുവിന്റെയും വരന്റെയും വസ്ത്രത്തില് ആയിരിക്കും. വിവാഹ വസ്ത്രങ്ങളില് വ്യത്യസ്തത കൊണ്ട് വരാനും പലരും ശ്രമിക്കാറുണ്ട് . എന്നാല് ഒരു വിഭാഗം ഇങ്ങനെ ആഡംബരമായി വിവാഹം നടത്തുമ്ബോള് വിവാഹദിനത്തില് നല്ലൊരു വസ്ത്രം അനിയന് പോലുമാകാത്ത ഒരു കൂട്ടരും നമ്മുടെ നാട്ടില് ഉണ്ട്. അവര് എന്ത് ചെയ്യും? അവര്ക്കും ചിലപ്പോള് ആഗ്രഹം കാണുമല്ലോ നല്ല വസ്ത്രങ്ങള് ധരിക്കണം എന്ന് അങ്ങനെ ഉള്ളവര്ക്ക് വേണ്ടി വിവാഹവസ്ത്രങ്ങള് ഫ്രീ ആയി നല്കുകയാണ് മലപ്പുറത്തെ ഒരു വ്യക്തി. പാവപെട്ട പെണ്കുട്ടികള്ക്കാണ് മലപ്പുറംകാരനായ നാസര് വിവാഹവസ്ത്രങ്ങള് നല്കുന്നത്. രക്തം നല്കാന് ബ്ലഡ് ബാങ്ക് എന്ന പോലെ വസ്ത്രങ്ങള് നല്കാന് ഡ്രസ്സ് ബാങ്ക്. നാസറിന്റെ ഡ്രസ് ബാങ്കിലെത്തി ആര്ക്കും വസ്ത്രങ്ങള് തിരഞ്ഞെടുത്തുകൊണ്ടുപോകാം. പണം ഒന്നും നാസ്സര് വാങ്ങാറില്ല പക്ഷെ പകരം നിര്ബന്ധമായും ഒരു ചിരി നല്കണം. മലപ്പുറത്തെ അറിയപ്പെടുന്ന ജീവകാരുണ്യ പ്രവര്ത്തകനാണ് നാസര് തൂത. ഇതുവരെ 140 പെണ്കുട്ടികളാണ് അദ്ദേഹത്തിന്റെ ഈ ഡ്രസ്സ് ബാങ്കില് നിന്നും വസ്ത്രങ്ങള് വാങ്ങി വിവാഹിതരായത് . ജില്ലയ്ക്ക് പുറമേ തിരുവനന്തപുരം, കണ്ണൂര്, ബെംഗളൂരു തുടങ്ങി വിവിധ ഭാഗങ്ങളില് നിന്നുള്ളവര് നാസര് തൂത ഡ്രസ് ബാങ്കില് നിന്ന് സമ്മാനിച്ച വസ്ത്രങ്ങള് അണിഞ്ഞ് മണവാട്ടിയായവരുണ്ട്. 750 ലേറെ പേര്ക്ക് നല്കാനുള്ള വസ്ത്രങ്ങള് ഇപ്പോള് ഇവിടെയുണ്ട്. 5000 മുതല് കാല് ലക്ഷം രൂപ വരെ വില വരുന്നതാണ് ഈ വിവാഹ വസ്ത്രങ്ങള്. വ്യത്യസ്ത മത വിഭാഗക്കാരായ പെണ്കുട്ടികള്ക്ക് വിവാഹ ദിനത്തില് അണിയാനുള്ള വിവിധ തരത്തിലുള്ള വസ്ത്രങ്ങള് ഡ്രസ് ബാങ്കിലുണ്ട്. വാര്ഡ് അംഗങ്ങളോ സാന്ത്വനം പ്രവര്ത്തകരോ പ്രദേശത്തെ സാമൂഹിക പ്രവര്ത്തകരോ മുഖേന ഡ്രസ് ബാങ്ക് കമ്മിറ്റിയെ സമീപിക്കുകയാണ് ആവശ്യക്കാര് ചെയ്യേണ്ടത്. സഹൃദയര് നല്കിയ പുതിയ വസ്ത്രങ്ങളും ഒരു തവണ മാത്രം ഉപയോഗിച്ച വിവാഹ വസ്ത്രങ്ങളുമാണ് ഡ്രസ് ബാങ്കിലുള്ളത്. ഉപയോഗിച്ച വസ്ത്രങ്ങള് ഡ്രൈക്ലീന് ചെയ്താണ് ഡ്രസ് ബാങ്കില് ഉള്പ്പെടുത്തുക. ഈ കോവിഡ് കാലത്ത് പാവപ്പെട്ട ജനങ്ങള്ക്ക് വിവാഹത്തെ കുറിച്ച് ചിന്തിക്കാന് പോലും പേടിയാണ്. നല്ല വസ്ത്രങ്ങള് ധരിച്ചു വിവാഹിതയാവണം എന്നാഗ്രഹിച്ചിട്ടും അത് സാധിക്കാതെ പോവുന്ന പല പെണ്കുട്ടികള്ക്കും നാസറിന്റെ ഈ പ്രവര്ത്തി വലിയൊരു ആശ്വാസമാണ്. എന്തായാലും ഇനിയുമൊരുപാട് പെണ്കുട്ടികള്ക്ക് ഈ പ്രവര്ത്തനം ഒരു സഹായമാവുമെന്ന് തന്നെയാണ് പ്രതീക്ഷ.The post ഒരു ചിരിക്ക് ഒരു വിവാഹവസ്ത്രം സമ്മാനം first appeared on MalayalamExpressOnline.